ഞങ്ങളുടെ ഫൈനല് ഇന്നായിരുന്നു, ഇന്ത്യയ്ക്കെതിരായ പാക് ക്രിക്കറ്റ് ടീമിന്റെ വിജയം ഇസ്ലാമിന്റെ വിജയമാണെന്ന് പാകിസ്ഥാന് മന്ത്രി ഇസ്ലാമാബാദ്: ടി20 ലോകകപ്പിലെ ഇന്ത്യയ്ക്കെതിരായ പാക് ക്രിക്കറ്റ് ടീമിന്റെ വിജയം ഇസ്ലാമിന്റെ വിജയമാണെന്ന് പാകിസ്ഥാന് ആഭ്യന്തര മന്ത്രി ഷെയ്ഖ് റാഷിദ് അഹമ്മദ്. ഇന്ത്യയിലുള്പ്പടെ ലോകമെമ്ബാടുമുളള മുസ്ലീം സമൂഹം പാക് ക്രിക്കറ്റ് ടീമിന് ആശംസകള് നേരുന്നു. പാക്കിസ്ഥാനെ സംബന്ധിച്ചിടത്തോളം ഇന്ത്യയ്ക്കെതിരായ ടി20 മത്സരം ലോകകപ്പിന്റെ ഫൈനല് ആണെന്നും ഒരു സന്ദേശത്തില് അഹമ്മദ് പറഞ്ഞതായി ദേശീയ മാദ്ധ്യമങ്ങള് റിപ്പോര്ട്ട് ചെയ്തു. ഞങ്ങളുടെ ഫൈനല് ഇന്നായിരുന്നു. ഇന്ത്യയില് നിന്നടക്കം ലോകത്തിലെ എല്ലാ മുസ്ലീങ്ങളുടെയും ആശംസകള് പാകിസ്ഥാന് ടീമിനൊപ്പമായിരുന്നു. പാകിസ്ഥാന് സിന്ദാബാദ്, ഇസ്ലാം സിന്ദാബാദ് എന്നും അഹമ്മദ് തന്റെ ട്വിറ്റര് ഹാന്ഡില് പോസ്റ്റ് ചെയ്ത വീഡിയോ സന്ദേശത്തില് പറഞ്ഞു. മറ്റൊരു പാക് മന്ത്രി ചൗധരി ഫവാദ് ഹുസൈന് ഈ വിഷയത്തെ കാശ്മീര് പ്രശ്നവുമായി ബന്ധപ്പെടുത്തി. പാകിസ്ഥാന്റെ വിജയം കാശ്മീരില് ആഘോഷിക്കപ്പെട്ടുവെന്ന് മന്ത്രി ആരോപിച്ചു. ഇന്ത്യയില് ക്രിക്കറ്റ് ടീമിന്റെ തോല്വിക്ക് ശേഷം കാശ്മീരില് നടക്കുന്ന ആഘോഷങ്ങള് മോദിയുടെയും സംഘത്തിന്റെയും കണ്ണ് തുറപ്പിക്കാന് പര്യാപ്തമായിരിക്കണമെന്നും ചൗധരി ഫവാദ് ഹുസൈന് പ്രതികരിച്ചതായി ദേശീയ മാദ്ധ്യമങ്ങള് റിപ്പോര്ട്ട് ചെയ്തു. പാകിസ്ഥാന് പ്രധാനമന്ത്രിയും മുന് ക്രിക്കറ്റ് താരവുമായ ഇമ്രാന് ഖാന് ഉള്പ്പെടെയുള്ളവരും പാക് ടീമിന് ആശംസകള് നേര്ന്നു. മുന്നിരയില് നിന്ന് നയിച്ച ബാബര് അസം, റിസ്വാന്ഷഹീന് അഫ്രീദി എന്നിവരുടെ മികച്ച പ്രകടനങ്ങള്ക്കും പാകിസ്ഥാന് ടീമിനും അഭിനന്ദനങ്ങള്. രാജ്യം നിങ്ങളില് അഭിമാനിക്കുന്നു എന്നും ഖാന് ട്വീറ്റ് ചെയ്തു.